Institut Català Internacional per la Pau
De conformitat amb el que estableix l'article 8.1.b) de la Llei 14/2007, de 5 de desembre, de l'Institut Català Internacional per la Pau (DOGC núm. 5030, de 17.12.2007);
A proposta del senyor Rafael Grasa i Hernandez, president de l'ICIP, la Junta de Govern, en la reunió del dia 17 d'abril de 2009,
Acorda:.1 Aprovar el Reglament orgànic de l'Institut Català Internacional per la Pau, que s'insereix a l'annex d'aquest Acord..2 Publicar aquest Acord, així com el Reglament orgànic de l'Institut Català Internacional per la Pau, al Diari Oficial de la Generalitat de Catalunya.
Reglament orgànic de l'Institut Català Internacional per la Pau
L'Institut Català Internacional per la Pau, d'ara endavant, ICIP, creat per la Llei 14/2007, de 5 de desembre, és un ens de dret públic de caràcter institucional, dotat de personalitat jurídica pròpia i plena capacitat d'obrar, tant en l'àmbit públic com en el privat, que actua amb plena independència de les administracions públiques, d'entitats privades i d'organitzacions sense ànim de lucre en l'exercici de les seves funcions.
De conformitat amb la Llei 14/2007, de 5 de desembre, de l'Institut Català Internacional per la Pau, l'ICIP és una institució que promou la cultura de la pau a la societat, tant en l'àmbit nacional com en l'internacional, i dóna a Catalunya un rol actiu com a agent de pau al món, d'acord amb els principis, les facultats i les funcions que s'estableixen en la seva Llei de creació.
El domicili de l'ICIP, a tots els efectes legals, radica a Barcelona, al carrer Gran Via, 658, sens perjudici de l'establiment de dependències en altres municipis.
L'ICIP té autonomia orgànica i funcional, i es regeix pel que estableix l'article 12.1 de la Llei 14/2007, de 5 de desembre, així com per aquest Reglament orgànic i per les altres normes i reglaments d'organització interna i de funcionament que la Junta de Govern pugui aprovar.
Els acords de la Junta de Govern i les resolucions del president o presidenta posen fi a la via administrativa i són susceptibles de ser objecte de recurs en via jurisdiccional contenciosa administrativa.
Les resolucions del director o directora no posen fi a la via administrativa i es poden recórrer en alçada davant el president o presidenta, llevat de les que tinguin per objecte les relacions laborals, que seran susceptibles de reclamació, davant el president o presidenta, prèviament a l'acció davant la jurisdicció social.
Són òrgans de govern i d'administració de l'ICIP:
Sens perjudici de les funcions que la llei atribueix al Consell Català de Foment de la Pau, és òrgan de consulta i assessorament de l'ICIP el seu Consell Assessor Internacional.
La Junta de Govern és el màxim òrgan de govern i d'administració de l'ICIP, amb capacitat d'adoptar, en l'exercici de les seves competències, els acords que consideri escaients per al bon funcionament i l'assoliment de les finalitats i les funcions de l'ICIP.
La Junta de Govern està integrada pels membres que estableix la Llei 14/2007, de 5 de desembre, de l'Institut Català Internacional per la Pau, i d'acord amb el sistema d'elecció establert per aquesta Llei.
Assisteixen a les sessions de la Junta de Govern, amb veu i sense vot, el director o la directora i una persona representant de l'assemblea del personal de l'Institut.
Per invitació de la Junta, a través del president o de la presidenta, també poden assistir al debat d'algun dels punts de l'ordre del dia, amb veu i sense vot, membres del Consell Assessor Internacional, del Consell Català de Foment de la Pau o qualsevol altra persona l'assistència de la qual es consideri convenient.
Drets i deures dels membres de la Junta de Govern
Són drets dels membres de la Junta de Govern:
a) Exercir les seves funcions amb plena independència i neutralitat, amb llibertat d'expressió, sense rebre cap instrucció ni indicació.
b) Participar amb veu i vot en totes les sessions de la Junta de Govern, amb dret a obtenir, amb l'antelació que estableix aquest Reglament, la informació i la documentació necessàries per pronunciar-se en els debats i les votacions, i a obtenir directament per a aquests qualsevol informació, dades i documentació relatives a les funcions de la Junta de Govern i les seves responsabilitats.
c) Presentar propostes per a la seva inclusió en l'ordre del dia de les sessions de la Junta de Govern i sol·licitar a la presidència la convocatòria de les sessions esmentades en els termes i els requisits establerts en aquest Reglament.
d) Percebre les dietes establertes en el pressupost de l'ICIP per l'assistència a les sessions, en sessió plenària o en format de comissions permanents o ad hoc, i per la dedicació en l'exercici de les seves funcions.
Són deures dels membres de la Junta de Govern els següents:
a) Exercir les seves funcions amb objectivitat i imparcialitat.
b) Assistir, personalment, a totes les sessions de la Junta de Govern.
c) Guardar secret i reserva sobre els assumptes tractats, les deliberacions i els debats, i els acords i les votacions, si així s'acorda.
d) Guardar secret de les informacions i les dades a les quals hagin tingut accés per raó de les seves funcions, en particular les relatives a persones i institucions implicades en processos de selecció de personal o de demanda d'ajut o col·laboració.
e) Observar el règim d'incompatibilitats aplicable a l'Administració de la Generalitat de Catalunya.
Són funcions de la Junta de Govern les següents:
a) Elegir el president o la presidenta, nomenar el director o la directora i designar els membres del Consell Assessor Internacional.
b) Aprovar el Reglament orgànic i altres normes d'organització interna i de funcionament de l'Institut.
El pla estratègic ha de ser presentat al Parlament.
h) Aprovar, amb l'autorització prèvia del Govern, la constitució per l'Institut i la seva participació en consorcis, fundacions, societats i altres ens associatius.
j) Exercir el control i la fiscalització de la resta d'òrgans de l'ICIP.
k) Aprovar la plantilla del personal al servei de l'ICIP i la relació de llocs de treball.
l) Aprovar contractes programa o altres compromisos semblants de finançament per objectius i compromisos.
m) Aprovar operacions de crèdit, quan l'import superi els 50.000 euros.
n) Actuar com a òrgan de contractació de l'ICIP per als contractes que superin la quantia de 120.000 euros.
o) Aprovar els projectes d'obres i de serveis.
p) Aprovar un balanç ajustat a la previsió del Pla general comptable, per a la seva tramesa al Parlament de Catalunya i al Govern.
q) Aprovar les bases de selecció del personal, a proposta del director o de la directora i del president o de la presidenta.
r) Exercir les altres funcions que li encomanin aquest Reglament orgànic i les altres normes d'organització i funcionament de l'Institut.
La persona designada pel director o directora entre el personal de l'ICIP actuarà com a secretari o secretària de la Junta de Govern, que assistirà a les reunions amb veu però sense vot.
La Junta podrà designar un dels seus membres com a fedatari.
Si no en designa cap, les funcions seran exercides per la presidència.
Són funcions de la persona que assumeixi la secretaria estendre les actes de les reunions, lliurar les certificacions dels acords, amb el vistiplau del president o presidenta, i conservar els llibres d'actes.
Mentre no sigui nomenat el secretari o secretària, o per cessament o absència d'aquesta persona, exercirà aquestes funcions el president o presidenta o bé el director o directora de l'ICIP.
La Junta de Govern es reunirà, en sessió ordinària, amb la periodicitat que estableixi la mateixa Junta i, com a mínim, cinc vegades l'any, i, en sessió extraordinària, sempre que aquesta es convoqui amb els requisits i les condicions que estableix aquest Reglament.
El règim d'acords i de funcionament de la Junta és el que estableixen la Llei 14/2007, de 5 de desembre, de l'Institut Català Internacional per la Pau, i aquest Reglament, i en tot el que no hi estigui previst, es regirà per la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
En primera convocatòria, el quòrum de constitució de la Junta de Govern requerirà la presència de la majoria absoluta dels components.
En segona convocatòria, que serà mitja hora després de la primera quan no hi hagi quòrum suficient, requerirà l'assistència del president o presidenta o de qui el/la substitueixi i de cinc membres més, així com del secretari o secretària.
Per a la vàlida adopció dels acords es requerirà la presència mínima que estableix l'apartat anterior.
La Junta pot funcionar en ple o crear, si així s'acorda, comissions formades per alguns dels seus membres, amb caràcter permanent, mentre la Junta en plenari no decideixi el contrari, o de tipus ad hoc, per a temes concrets i per un període explícit i acotat.
Correspon al president o presidenta convocar les sessions i fixar l'ordre del dia d'acord amb les necessitats de funcionament de la Junta de Govern i les sol·licituds dels seus membres, assegurant el compliment de les lleis, la regularitat de les deliberacions i aquest Reglament.
L'ordre del dia de les sessions ordinàries podrà ser alterat, a sol·licitud del president o presidenta o de qualsevol membre, amb l'acord previ adoptat per majoria simple.
A les sessions extraordinàries només es poden tractar i, si escau, aprovar els assumptes inclosos en l'ordre del dia.
La convocatòria de les sessions, amb l'ordre del dia corresponent, serà efectuada pel secretari o secretària, d'acord amb les instruccions del president o presidenta.
La notificació de la convocatòria es realitzarà a tots els membres de la Junta de Govern amb una antelació mínima de cinc dies hàbils.
En cas d'urgència apreciada pel president o presidenta, la convocatòria es podrà notificar amb una antelació de dos dies hàbils, i la urgència es farà constar en la notificació.
La convocatòria expressarà el lloc, el dia i l'hora, així com tots els assumptes que hagin de tractar-se.
En cas que no s'expressi el lloc, s'entendrà que la sessió es durà a terme en el domicili seu de l'ICIP.
En la notificació es pot preveure una segona convocatòria de la sessió, per a mitja hora després, en el cas que per a la primera convocatòria no hi hagi quòrum suficient d'assistents.
No es pot dur a terme cap sessió sense que la convocatòria, amb l'ordre del dia i la documentació necessària per deliberar i adoptar els acords, hagi estat lliurada als membres de la Junta de Govern amb una antelació mínima de dos dies.
La Junta de Govern es reuneix en sessió extraordinària sempre que la convoqui el president o presidenta amb els mateixos requisits que per a les sessions ordinàries.
La Junta de Govern es reunirà també en sessió extraordinària quan així ho sol·licitin, per escrit, un mínim de cinc dels seus membres.
La sol·licitud haurà d'anar acompanyada d'una proposta d'ordre del dia i de la justificació de la necessitat de la convocatòria.
El president o presidenta haurà de convocar la sessió extraordinària en un termini no superior a tres dies hàbils des de la recepció de la sol·licitud de convocatòria.
Excepcionalment, en casos d'urgència degudament motivada pel president o presidenta, la Junta de Govern podrà ser convocada sense ordre del dia específic ni la documentació a què fa referència l'apartat anterior.
La convocatòria i la necessitat de la urgència sense ordre del dia hauran de ser ratificades per majoria simple a l'inici de la sessió.
Llevat de renúncia expressa acordada per unanimitat de les persones presents, no es podrà sotmetre a votació cap assumpte que no s'hagi debatut prèviament.
Correspon al president o presidenta ordenar les deliberacions i moderar i dirigir els debats de la Junta de Govern.
En l'exercici d'aquestes facultats, li correspon donar i retirar la paraula garantint la participació dels membres de la Junta en igualtat de condicions i amb respecte als principis de participació, col·laboració i contradicció, llibertat i independència.
Els acords de la Junta de Govern són adoptats per majoria simple de vots dels membres presents.
Únicament seran secretes quan així s'acordi per majoria simple, circumstància que es farà constar en l'acta, o quan afectin justament temes que impliquin directament o indirectament alguns dels membres de la Junta.
En cas d'empat en les votacions, dirimeix el resultat el vot de qualitat del president o presidenta.
En cas d'empat en les votacions secretes, s'entendrà que la proposta o l'assumpte ha estat rebutjat i no podrà ser inclòs novament en l'ordre del dia fins que hagin transcorregut 30 dies des de la votació.
Els membres de la Junta de Govern poden fer constar en acta el seu vot particular, que es formularà per escrit, i expressar el sentit del seu vot i els motius que el justifiquen.
Les actes especificaran les persones assistents a les sessions; l'ordre del dia d'aquestes i, si escau, les seves alteracions; les circumstàncies del lloc i l'hora de celebració; els elements principals de les deliberacions i els debats; les incidències de les sessions; el sentit de les votacions, i el contingut dels acords adoptats.
A petició expressa dels membres de la Junta de Govern podran figurar en l'acta el sentit del vot, els motius en els quals es fonamenta i, si escau, la transcripció íntegra de la intervenció o proposta, sempre que la persona sol·licitant n'aporti el text, per afegir-lo a l'acta, en el termini dels dos dies hàbils següents a la sessió de la Junta.
La correspondència entre la redacció del text aportat i el contingut del debat, deliberació o intervenció serà verificada pel secretari o secretaria.
En cas de discrepància la qüestió es resoldrà en la sessió següent.
Les actes seran aprovades en la mateixa sessió o en la següent.
Totes les actes tindran caràcter reservat, sens perjudici del que estableix l'article 37 de la Llei 30/1992, de 26 de novembre, de règim jurídic de les administracions públiques i del procediment administratiu comú, i seran custodiades pel secretari o secretària amb els documents als quals facin referència.
El president o presidenta té la representació legal de l'ICIP i de la Junta de Govern, i en coordina el govern i l'administració.
El president o presidenta és escollit per la Junta de Govern d'entre les persones membres de la Junta de Govern elegides pel Parlament per a un període de quatre anys, amb possibilitat de reelecció.
Per a l'elecció del president o presidenta es requerirà majoria absoluta en primera votació, o majoria simple en segona votació.
A proposta del president o presidenta, la Junta de Govern pot designar, entre els seus membres elegits pel Parlament, un vicepresident o vicepresidenta, que exercirà les funcions que el president o presidenta li delegui i el/la substituirà en cas d'absència, malaltia o vacant.
Corresponen al president o presidenta les funcions següents:
c) Exercir, en cas d'urgència, les funcions encomanades a la Junta de Govern, i donar compte de les resolucions en la reunió següent.
d) Proposar a la Junta de Govern la persona que hagi d'ocupar la direcció de l'ICIP.
e) Actuar com a contacte permanent entre la Junta de Govern i la direcció en el marc de les seves funcions respectives.
f) Aprovar les operacions financeres i de crèdit en els supòsits no reservats a la Junta de Govern i concertar les operacions de tresoreria.
g) Coordinar l'elaboració de l'avantprojecte de pla estratègic, així com el procés d'assessorament per part del Consell Català de Foment de la Pau i del Consell Assessor Internacional, i la seva presentació al Parlament de Catalunya, i elevar-lo definitivament a la Junta de Govern per a la seva aprovació.
h) Elevar a la Junta de Govern l'avantprojecte de pressupost, elaborat per la direcció, per a la seva aprovació.
i) Elevar a la Junta de Govern l'informe anual, elaborat per la direcció, per a la seva aprovació.
j) Actuar com a òrgan de contractació per als contractes no reservats a la Junta de Govern.
k) Exercir les accions judicials i administratives i la defensa de l'ICIP, quan no puguin ser exercides per la direcció, decidint, si escau, l'inici d'accions judicials en defensa de l'ICIP.
l) Exercir les altres competències que no estiguin expressament atribuïdes a la Junta de Govern o a la direcció de l'ICIP.
El director o directora és l'òrgan de direcció, gestió i administració quotidianes de l'ICIP.
A iniciativa del president o presidenta i d'acord amb unes bases aprovades per la Junta de Govern i amb el que preveu la Llei 14/2007, de 5 de desembre, de l'Institut Català Internacional per la Pau, el director o directora ha de ser nomenat amb la celebració prèvia d'un concurs públic de mèrits i un procés de selecció.
El cessament del director o directora correspon a la Junta de Govern.
El director o directora assisteix a les sessions de la Junta de Govern amb veu i sense vot.
El director o directora actua sota les directrius del president o presidenta i de la Junta de Govern, amb la finalitat de desenvolupar les funcions de l'ICIP, i exerceix les funcions següents:
a) Realitzar les funcions de direcció, impuls i supervisió de les activitats de l'ICIP.
b) Gestionar i administrar econòmicament l'ICIP, reconèixer les obligacions i ordenar els pagaments.
c) Executar els acords de la Junta de Govern i les resolucions del president o presidenta, en l'àmbit de les seves competències.
d) Organitzar i supervisar els serveis de l'ICIP.
e) Controlar i supervisar la marxa de l'explotació de l'ICIP, d'acord amb les normes d'execució del pressupost aprovades per la Junta.
f) Elaborar i elevar a la Junta de Govern les bases de selecció del personal, per a la seva aprovació.
g) Organitzar el treball que caldrà desenvolupar, establint els requisits i les exigències per a cada lloc de treball, i proposant la plantilla i la relació de llocs de treball per a la seva aprovació per la Junta de Govern.
h) Contractar el personal de l'ICIP.
i) Exercir la direcció en matèria de personal, que inclou la selecció, els nomenaments, els ascensos, les retribucions, els incentius, les sancions i els acomiadaments del personal, segons els procediments legals i reglamentaris.
j) Vetllar per la millora en els mètodes de treball i per la introducció de les millores tecnològiques adients, i també per la conservació i el manteniment dels centres, les instal·lacions i altres equipaments de l'ICIP, així com per l'optimització de les despeses.
k) Dirigir i supervisar les diferents àrees i línies d'actuació amb vista a la realització de les finalitats de l'ICIP.
l) Elaborar i impulsar la realització dels plans, els programes d'actuació i les activitats per al desenvolupament i el compliment de les funcions de l'ICIP.
m) Elaborar l'avantprojecte de pressupost i elevar-lo al president o presidenta per a la seva aprovació per la Junta de Govern.
n) Elaborar l'informe anual i elevar-lo al president o presidenta per a la seva aprovació per la Junta de Govern.
o) Assistir la presidència i la Junta de Govern en el procés d'elaboració del pla estratègic pluriennal.
p) Elaborar i elevar al president o presidenta l'avantprojecte del pla anual d'activitats per a la seva aprovació per la Junta de Govern.
q) Assumir la representació institucional de l'entitat quan li delegui el president o presidenta.
r) Les altres atribucions que la Junta de Govern i la presidència li deleguin o encomanin, expressament.
D'acord amb el que disposa l'article 11 de la Llei 14/2007, de 5 de desembre, de l'Institut Català Internacional per la Pau, el Consell Assessor Internacional és l'òrgan de consulta i assessorament de l'ICIP.
El Consell Assessor Internacional elegeix entre els seus membres un president o presidenta i un vicepresident o vicepresidenta.
L'elecció d'aquests càrrecs es realitza per majoria absoluta en primera votació i per majoria simple en segona votació.
Les funcions de secretaria del Consell Assessor Internacional són assumides per la persona que exerceixi les funcions de secretaria de la Junta de Govern, que assistirà a les reunions amb veu però sense vot.
Les funcions de la persona que assumeixi la secretaria són les d'estendre les actes de les reunions, lliurar les certificacions dels acords, amb el vistiplau del president o presidenta, i conservar els llibres d'actes.
Mentre no sigui nomenat el secretari o secretària, o per cessament o absència d'aquesta persona, exercirà aquestes funcions el director o directora de l'ICIP.
Són funcions del Consell Assessor les següents:
a) Informar sobre el pla estratègic i el pla anual d'activitats de l'ICIP, amb caràcter previ a la seva aprovació per la Junta de Govern.
b) Informar, si així li requereix la Junta de Govern o el president o presidenta, sobre l'avantprojecte de pressupost, així com sobre els plans i els programes d'actuacions, d'inversions, de finançament i d'activitats de l'ICIP.
c) Informar, si així li requereix la Junta de Govern o el president o presidenta, sobre la constitució o la participació de l'ICIP en consorcis, fundacions, societats i altres entitats de caràcter associatiu.
d) Informar, si així li requereix la Junta de Govern o el president o presidenta, sobre la formalització de convenis de col·laboració amb altres entitats públiques i privades.
e) Informar, si així li requereix la Junta de Govern o el president o presidenta, sobre el nomenament del director o directora i, si escau, sobre les bases del concurs públic de mèrits.
f) Emetre els altres informes que la Junta de Govern o el president o presidenta li demanin.
g) Elevar iniciatives i propostes a la Junta de Govern i al president o presidenta.
h) Assistir els òrgans de govern i d'administració de l'ICIP en tot allò que requereixin.
Amb les excepcions que preveu aquest Reglament, el Consell Assessor Internacional es reunirà almenys un cop l'any i adoptarà els acords per majoria simple.
El seu funcionament es regirà per les normes que s'apliquen als òrgans col·legiats de l'Administració de la Generalitat.
El president o presidenta i el director o directora de l'ICIP assisteixen a les sessions del Consell Assessor Internacional amb veu però sense vot.
Recursos humans, econòmics i materials
El personal al servei de l'ICIP és de caràcter laboral.
Per a la selecció del personal, l'entitat està subjecta als principis d'igualtat, publicitat, mèrit i capacitat.
Les bases que regulin la manera d'accedir-hi han de ser proposades pel director o directora i aprovades per la Junta de Govern.
L'ICIP ha de disposar del personal necessari per al compliment de les seves finalitats.
El nombre, les categories i les funcions han de ser determinats en la plantilla i en la relació de llocs de treball aprovades per la Junta de Govern, a proposta del president o presidenta, a partir dels principis d'eficàcia, economia i racionalització de recursos.
Les retribucions del personal han de ser aprovades, a proposta del director o directora, per acord de la Junta de Govern, la qual les incorporarà a l'avantprojecte de pressupost.
Correspon al director o directora la selecció i l'organització del personal al servei de l'ICIP.
En particular, l'ICIP pot disposar, en comissió de serveis, de personal procedent d'altres administracions, així com de personal docent i investigador adscrit de conformitat amb l'ordenament d'aplicació.
La Junta de Govern autoritzarà la creació d'una assemblea del personal i n'aprovarà el reglament de funcionament intern, a proposta del conjunt de treballadors i treballadores.
L'assemblea del personal estarà integrada per tot el personal fix i pel personal temporal amb un contracte, a temps complet o parcial, de més de sis mesos.
L'assemblea de personal escollirà entre els membres un o una representant, per majoria absoluta en primera votació o majoria simple en segona.
La persona representant podrà assistir a les sessions de la Junta de Govern, amb veu però sense vot.
Per al compliment dels seus fins i el seu funcionament ordinari, l'ICIP disposa dels recursos econòmics i financers que preveu l'article 14.1 de la Llei 14/2007, de 5 de desembre, de l'Institut Català Internacional per la Pau, dels quals disposa d'acord amb el pressupost corresponent.
En els tres mesos posteriors al final de l'exercici, a proposta del director o directora, la Junta de Govern ha d'aprovar un balanç ajustat a la previsió del Pla general comptable, el qual ha de ser tramès al Parlament de Catalunya i al Govern.
Per al compliment dels seus fins, l'ICIP tindrà un patrimoni integrat pels béns i els drets següents:
a) Els que li siguin adscrits per l'Administració de la Generalitat de Catalunya.
b) Els que li puguin cedir altres entitats públiques i privades.
c) Els que adquireixi per qualsevol altre títol.
La gestió del patrimoni de l'ICIP es regeix pel Decret legislatiu 2/2002, de 24 de desembre, pel qual s'aprova el Text refós de la Llei de l'estatut de l'empresa pública catalana, i pel Decret legislatiu 1/2002, de 24 de desembre, pel qual s'aprova el Text refós de la Llei de patrimoni de la Generalitat de Catalunya.
Disposicions transitòries.1 Procediment per a la primera renovació parcial de la Junta de Govern
D'acord amb el que estableix la disposició transitòria única de la Llei 14/2007, de 5 de desembre, de l'Institut Català Internacional per la Pau, el procediment que s'haurà de seguir per a la primera renovació parcial de cinc membres de la Junta de Govern elegits pel Parlament serà el següent:
a) Durant el tercer any de constitució de l'ICIP, s'haurà de produir la renovació de cinc dels nou membres de la Junta de Govern elegits pel Parlament.
A aquests efectes, durant el primer trimestre del tercer any de constitució de l'ICIP, la Junta de Govern determinarà els cinc membres que han de ser objecte de renovació i ho comunicarà al Consell Català de Foment de la Pau.
b) A continuació, i dins el segon trimestre de l'any esmentat en l'apartat anterior, el Consell Català de Foment de la Pau proposarà al Parlament les deu persones candidates a membres de la Junta de Govern, entre les quals podran constar els cinc membres renovats durant el seu primer període.
c) Entre els deu candidats, el Parlament n'escollirà cinc, que passaran a ser membres de la Junta de Govern de l'ICIP per un període de cinc anys..2 Procediment per a la primera renovació parcial del Consell Assessor Internacional
D'acord amb el que estableix la disposició transitòria única de la Llei 14/2007, de 5 de desembre, de l'Institut Català Internacional per la Pau, el procediment que s'haurà de seguir per a la primera renovació parcial de la meitat de les persones membres del Consell Assessor Internacional serà el següent:
a) Durant el tercer any de constitució de l'ICIP s'haurà de produir la renovació de la meitat de les persones membres del Consell Assessor Internacional.
b) A aquests efectes, dins el segon semestre del tercer any de constitució de l'ICIP, la Junta de Govern, amb consulta prèvia al Consell Català de Foment de la Pau, determinarà els set membres del Consell Assessor Internacional que han de ser renovats, i designarà les set persones que passaran a ser membres del Consell Assessor Internacional, respectant-ne la proporció que estableix l'article 11 de la Llei 14/2007, de 5 de desembre, de l'Institut Català Internacional per la Pau.
Aquest Reglament orgànic de l'ICIP entrarà en vigor el mateix dia que es publiqui al Diari Oficial de la Generalitat de Catalunya.